lv de lv id lt lv fr lv ru az lv en en id lv fr nl fr ca lv en ca sk en ca lv hbs_lat lv pt en ca lv en nl lv es uk es en en en es lv sk lv en lv en lv pt lv en lv en lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv fr lv nl lv lv en lv en lv pt lv en lv en en lv sk lv en lv ca sv lv ceb en lv lv en lv en lv hbs_lat lv lv ca lv ca lv lt lv lv lt ca lv lv en lv lt ru en ru ru fr ru ru ru ru ru lv lv de sk en sk hbs_lat lv lv sk hbs_lat uk en en lv id es es en lv lv
Ostapenko jaunā trenere Bartoli: Mums ir līdzīgi raksturi
2019. gada 10. oktobris 00:01
Mariona Bartoli Foto: WTA LINZ (Facebook)
Latvijas tenisistei Aļonai Ostapenko un viņas jaunajai trenerei Marionai Bartoli ir līdzīgi raksturi, uzskata francūziete.
Noteikta Krievijas un Baltkrievijas hokeja izlašu atgriešanās kārtība starptautiskajā arēnā
Seko līdziPorziņģis Japānā: "Wizards" - "Warriors" pārbaudes spēle...
ASV basketbolistes pārliecinoši iekļūst Pasaules kausa finālā
FIDE izmeklēs skandālu starp Kārlsenu un Nīmanu
Igaunis Tenaks līderis pēc Jaunzēlandes rallija otrās sacensību dienas
NBA zvaigzne Embīds ieguvis trešo pilsonību
Ostapenko trešdien Austrijā izcīnīja uzvaru Lincas WTA "International" sērijas turnīra pirmās kārtas mačā.
Spēles pārtraukumā Latvijas tenisistes treneres funkcijas pildīja Bartoli, kura traumu dēļ noslēdza tenisistes karjeru 2013. gadā.
Pēc spēles notika preses konference, kas ilga nepilnas 20 minūtes, jo klātesošajiem medijiem bija liela interese par uzsākto sadarbību.
"Domāju, ka kopumā aizvadīju labu spēli. Labi servēju, labi situ pa bumbiņu. Nupat ierados no Ķīnas, tāpēc nebija daudz laika pierast pie laika zonu maiņas. Dažreiz tas varbūt pat nāk par labu, jo īsti nesaproti, kas laukumā notiek, tāpēc vienkārši koncentrējies cik vien spēj," sacīja Ostapenko.
"Esmu ļoti priecīga par viņas spēli. Nav viegli mērot tādu ceļu, pārceļoties no viena kontinenta uz otru, turklāt bija jāpārceļas arī no āra laukuma uz iekštelpām. Tas ir grūti, it sevišķi sezonas beigās, kad spēlētājām ir sakrājies nogurums," teica Bartoli.
Pašlaik 35 gadus vecā Bartoli karjeras laikā WTA vienspēļu rangā spēja sasniegt 7. vietu.
"Esmu apmierināta ar viņas kāju darbību, viņa labi kustējās. Izdevās sitieni, arī attieksme bija ļoti laba. Esmu priecīga, ka viņa uzvarēja pirmo spēli manā vadībā," piebilda Ostapenko jaunā trenere.
2013. gadā Bartoli triumfēja Vimbldonas čempionātā. Kopumā viņai ir 8 vienspēļu WTA turnīru tituli.
"Mēs jau vairākus gadus esam labas draudzenes. Uzturam kontaktu, bieži komunicējam. "Grand Slam" turnīros kopā iedzeram kafiju," atklāja Ostapenko.
Interesanti, ka Bartoli ir strādājusi par reportieri un spēļu komentētāju televīzijā. Viņa intervēja Ostapenko uz laukuma uzreiz pēc Latvijas tenisistes vēsturiskās uzvaras 2017. gada "French Open" turnīrā.
"Tas, kā viņa spēlēja finālā, bija satriecoši. Kad es pirmo reizi spēlēju "Grand Slam" finālā, es biju ļoti nervoza. Viņa ar stresu tika galā lieliski. Tas bija iespaidīgi, kā viņa finālmačā atspēlējās un izcīnīja uzvaru," sacīja Bartoli.
"Mums ir līdzīgs spēles stils. Tāpēc man ir ļoti viegli saprast viņas spēli. Redzēsim, kā mums izdosies," par jauno sadarbību piebilda francūziete.
"Teniss ir mana kaislība. Esmu daudz komentējusi spēles. Sniegt spēlētājai savu pieredzi nav bijis mans mērķis, bet tas vienmēr ir bijis man prātā. Ir jāatrod ķīmija ar spēlētāju. Nevar atnākt un piespiest spēlētāju progresēt, ja viņa to nevēlas. Ir jādod padomi," uzskata Bartoli.
"Negrasos mainīt viņas spēli, jo viņa, protams, ļoti labi zina, kā spēlēt tenisu. Kā bijusī spēlētāja es saprotu, kā viņa jūtas laukumā. Tāpēc spēlētāji algo bijušos spēlētājus. Mans darbs ir palīdzēt viņai atgūt pārliecību, ka viņa ir pasaules Top 10 spēlētāja," atzīmēja trenere.
Pagaidām neesot vienošanās par konkrētu sadarbības laiku. Bartoli augstākajā līmenī šī ir pirmā pieredze treneres darbā, jo iepriekš tas nebija savienojams ar darbu televīzijā.
"Gribam mēģināt sadarboties. Protams, tas ir viņas lēmums. Viņai ir jāsaprot, patīk šī sadarbība vai nē. Jāsaprot, vai viņa jūtas komfortabli. Ja viņa jutīs, ka vajag kāda cita palīdzību, tas neietekmēs mūsu draudzību," norādīja trenere.
"Mums ir līdzīgi raksturi. Mēs viena otru saprotam. Esmu bijusi tenisiste 15 gadus pēc kārtas. Zinu, kā tikt galā ar spiedienu, kā spēlēt lielākos mačus dzīvē. Vēlos sniegt viņai atbalstu, nevis nosodīt," teica Bartoli.
Viņa saskata sevī līdzību ar Ostapenko.
"Mēs dažkārt tik ļoti koncentrējamies tam, ko mēs darām, ka kļūstam nedaudz trakas. Tādas mēs esam. Viņa uz laukuma ir pavisam cita personība nekā ārpus laukuma. Es arī tāda pati biju," atzina Bartoli.
Ostapenko iepriekš strādājusi ar vairākiem vīriešu kārtas treneriem, taču karjeras lielāko uzvaru "French Open" titulu viņa izcīnīja kopā ar spānieti Anabellu Medinu Garigesu.
"Biju pieradusi trenēties pie mammas, tāpēc izmēģināju trenēties pie vairākiem vīriešu treneriem. Sapratu, ka tas īsti nestrādā. Ar Anabellu strādāju, kad uzvarēju "Roland Garros". Mēs labi sapratāmies. Patīkami, ka sieviešu kārtas treneres tagad ir arvien vairāk. Citādi dažreiz liekas, ka 90% treneru ir vīrieši," sacīja Ostapenko.
Šosezon lielākais Ostapenko klupšanas akmens ir serve. Viņa pasaules tūrē pieļāvusi visvairāk dubultkļūdas.
"Ir dažas tehnikas lietas, kuras jau redzu, taču tagad nav īstais laiks tās mainīt. Varu dot viņai dažus padomus, kurus viņa var paturēt prātā spēles laikā. Ja turpināsim sadarbību, pie tā strādāsim starpsezonā. Kad viņa ir pārliecināta par savu servi, tā viņai izdodas ļoti labi. Kad serve nesanāk, tad sāc stresot un kļūst tikai sliktāk un sliktāk," teica Bartoli.
"Tā vairāk ir psiholoģiska problēma, jo treniņā mierīgi varu ieservēt eisus un nepieļaut dubultkļūdas. Kad jāspēlē mačos, sākas daudz dubultkļūdas. Tajā pašā laikā reizēm izšķirošos brīžos spēju labi servēt, piemēram, pret Plīškovu trešajā setā," sacīja Ostapenko.
Lincas WTA "International" sērijas turnīra otrajā kārtā Ostapenko paredzēta tikšanās ar francūzieti Alizē Kornē, kura pasaules rangā ir 57. vietā.
Seko līdzi Porziņģis Japānā: "Wizards" - "Warriors" pārbaudes spēle...
ASV basketbolistes pārliecinoši iekļūst Pasaules kausa finālā
FIDE izmeklēs skandālu starp Kārlsenu un Nīmanu
Igaunis Tenaks līderis pēc Jaunzēlandes rallija otrās sacensību dienas
NBA zvaigzne Embīds ieguvis trešo pilsonību
Video Balceram un Šilovam zaudējumi NHL pārbaudes spēlēs
Vāciešu apetīte nerimst: apstiprināts iespaidīgs naudas piešķīrums renes sportam
Futbola portāls spēka rangā nosauc Pasaules kausa izcīņas favorītes
Aleksandrs Albons pēc pārciestās apendicīta operācijas gatavs piedalīties Singapūras GP
Bolotņiks parakstījis nākamās cīņas kontraktu
Austrālijas basketbolistes trešajā Pasaules kausā pēc kārtas iekļūst pusfinālā
Graudiņa/Samoilova izcīna uzvaru Parīzes "Elite 16" turnīra otrajā spēlē
"Riga" uzbrucējs Toress atzīts par futbola virslīgas augusta labāko spēlētāju
Eiropas augstākajās futbola līgās ievērojami pieaudzis savainojumu skaits
VIDEO un AUDIO Zaurs Džavadovs: Bieži vien visi tikai domā par uzvaru, bet aizmirst par pašu cilvēku
Video un audio RFS fortūnas turpinājums Florencē un pabojātie basketbola svētki "EuroBasket 2022"
Video un audio Profesionālais sports ir kaitīgs veselībai. Mīts vai patiesība?
Bидeo CeMbя B ЛaTBии дeлaeT Moдeли MaшиH Ha 3D-пpиHTepe. Иx пokyпaюT пo BceMy Mиpy
CMИ: Aллa ПyraчeBa c дeTbMи cпeшHo пokиHyлa Poccию
ИдeaлbHый Mиp okaзaлcя aдoM: oбcyждaeM HoBиHky "He бecпokoйcя, дoporaя"
MэpилиH MoHpo из TikTok: дeByшka пepeBoплoTилacb B иkoHy cTиля и пokopилa CeTи
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa